Xesta molar

A **xesta molar** ou **xesta mansa** (***Cytisus striatus***) é unha especie de xesta (xénero *Cytisus*; familia das fabáceas) que medra en todo o occidente peninsular, incluíndo Galiza.

## Descrición 
É un arbusto de até 3 m, moi ramificado. Pólas con oito costelas moi marcadas, seríceas de novas, e case glabras de adultas. Follas trifoliadas ou simples; as dos talos vellos son pecioladas e as dos novos sentadas. Flores solitarias. Cáliz de seríceo a puberulento. Corola amarelo-pálida, con quilla falcada e glabra na parte superior. Androceo con dous estames máis longos. Estilo enrolado. Legume de oblonga a linear-oblonga , máis ou menos inflada, densamente pilosa, con indumento abrancazado.

## Distribución e hábitat 
Endemismo da metade occidental da Península Ibérica e do Norte de África, aínda que tamén se ten introducido noutros países coma Chile ou os Estados Unidos nos estados de California e Oregón onde é considerada unha maleza. Tense cultivado nos noiros e bermas das estradas, dende onde se ten asilvestrado nalgúns países europeos.

Medra sobre solos acedos nos clareiros de piñeirais e bosques de aciñeiras e sobreiras ou formando parte de piorneiras, xesteiras e matogueiras. Chega a formar matogueiras mestas en terreos silíceos e non demasiado secos mais de tendencia termófila, fuxindo das zonas altas e demasiado frías.

## Importancia económica e cultural 
Moi apreciada coma combustíbel, sementábase nas leiras de centeo do occidente de Salamanca e se aproveitaba coma leña. Tamén se facían vasoiras fortes para varrer rúas. Empregábase asiduamente para cofeccionar os teitos das cabanas dos pastores, colmados de cortes e alpendres.

## Citoloxía 
Números cromosomáticos de *Cytisus striatus* (Fam. Leguminosae) e táxones infraespecificos: 2n=48

## Nomes comúns 
* Xesta molar, xesta mansa, xesta femia, xesta moura. Tamén recibe os nomes de xesta de vasoiras, xesta branca e xesta negra pero cómpre non confindila con outras especies da familia.

## Galería de imaxes 

File:Cytisus striatus 2601.JPG|Detalle do legume.
File:Cytisus striatus2 2601.JPG|Detalle do talo e das follas trifoliadas.

## Notas 
## Véxase tamén 
### Bibliografía 
* Greuter, W. et al. (Eds.) (1989) Med-Checklist Vol. 4 (published)
* Heywood, V.H. & Ball, P.W. (1968) Leguminosae. In: Flora Europaea Vol. 2. ed. Tutin, T.G. et al.
* Rothmaler, W. (1944) Feddes Repert. Vol. 53
* Stace, C. (1991) New Flora of the British Isles. Cambridge Univ. Press
* Parodi, L.R. (1987) Enciclop. Argentina de Agr. y Jard. (3rd Ed.) Acme: Buenos Aires
* Barneby, R.C. (1977) Mem. New York Bot. Gard. 27: 1-891 Daleae Imagines
* Hickman, J.C. (ed.) (1993) The Jepson Manual: Higher Plants of California. 1400pp.
* Isely, D. (1998) Native & naturalized Leg. of the USA. Brigham Young Univ. Utah
* Sampietro, A.R. & Vattuone, M.A. (1994) Phytochemistry 35: 841-845... S. welwitschii seed lectin
* Domínguez, E. (1987) Pap. in Flora Vasc. de Andalucia Occ. Ketres, Barcelona
* Polunin, O. & Smythles, B.E. (1973) Fls. of South-West Europe. Oxford Univ. Press

### Ligazóns externas 
* Feddes Repertorium Specierum Novarum Regni Vegetabilis. Berlin 53:149. 1948
* USDA, ARS, National Genetic Resources Program. Germplasm Resources Information Network - (GRIN) [Data from 07-Oct-06]. https://web.archive.org/web/20111221215632/http://www.ars-grin.gov/cgi-bin/npgs/html/taxon.pl?311080